recursal/SuperWikiNEXT-32B huggingface dataset:
**Tamara Jemuovic** (lahir 28 Disember 1993) adalah model dan ratu kecantikan Kanada yang diberi nama Miss Universe Canada 2021 dan mewakili Kanada di pertandingan Miss Universe 2021. Dia sebelum ini sebagai Miss Earth Canada pada tahun 2016.

Biografi
--------

Jemuovic dilahirkan pada 28 Disember 1993 dan tinggal di Toronto. Dia berketurunan Kanada dan Serbia. Dia adalah broker harta tanah, CEO dan Pengasas PHNX Cosmetics, dan model profesional. Dia mengejar Ijazah Kepujian dari Universiti Toronto menamatkan pengajiannya dari Universiti Hawaii, dan Lesen Harta Tanahnya dari Ontario Real Estate College.

Pertandingan ratu cantik
------------------------

Jemuovic dinobatkan sebagai Miss Teen Greater Ontario Area 2008 dan Miss Serbian Southern Ontario 2008. Dia dinobatkan sebagai Miss Teen Canada 2009 sebagai naib juara pertama dan Miss Young Canada 2009. Dia dinobatkan sebagai Miss Young International 2010. Pada 9 Mei 2013, dia bertanding di Miss World Canada 2013 di River Rock Show Theatre di Richmond, British Columbia. Dia adalah naib juara Camille Munro.

Pada tahun 2016, dia dinobatkan sebagai Miss Earth Canada 2016. Dia tidak ditempatkan di Miss Earth 2016 di Pasay City, Filipina pada 29 Oktober 2016.

Pada 24 Oktober 2020, dia bertanding dengan 39 calon lain di Miss Universe 2020 di Toronto. Dia diletakkan sebagai naib juara dan akhirnya kalah dari Nova Stevens.

Pada 7 Ogos 2021, Jemuovic dinobatkan sebagai Miss Universe Canada 2021. Dia akan mewakili Kanada di pertandingan Miss Universe 2021 di Eilat, Israel.

Rujukan
-------

1. ↑  "Tamara Jemuovic adalah Miss Universe Canada 2021". Missosology. 2021-08-08.
2. ↑  "Tamara Jemuovic Miss Universe Canada 2021 – Miss Universe Canada" (dalam bahasa Inggeris). Dicapai pada 2021-08-07.

Pautan luar
-----------

* Tamara Jemuovic - Profil Miss Universe Canada
* Tamara Jemuovic di Instagram

| Anugerah dan pencapaian |
| --- |
| Didahului oleh**Nova Stevens** | **Miss Universe Canada**2021 | Diikuti oleh:**Amelia Tu** |
Bagi penggunaan keganasan secara sengaja oleh individu atau pertubuhan, lihat Pengganasan.

**Keganasan** ialah penggunaan paksaan agar mencederakan atau mendera seseorang. Istilah ini secara umumnya memaksudkan pembinasaan akibat fenomena alam seperti ribut dan gempa bumi, tetapi lebih kerap menggambarkan tindakan mencederakan orang secara paksaan dan sengaja, serta pencelaan dan penderaan emosi terhadap orang. Peperangan merupakan keganasan teratur besar-besaran yang dilancarkan sesebuah negara terhadap negara lain. Negara-negara juga menghalalkan penggunaan kekerasan melalui kuasa polis untuk memastikan ketenteraman awam serta meluhuri kedaulatan undang-undang. Punca-punca sikap dan kelakuan ganas merupakan topik penting dalam bidang psikologi dan sosiologi.

Pautan luar
-----------

|  |  |
| --- | --- |
|  | Wikiquote mempunyai koleksi petikan mengenai: ***Violence*** |

|  |  |
| --- | --- |
|  | Wikimedia Commons mempunyai media berkaitan ***Keganasan*** |

* Maklumat hasil kerja James W. Prescott
* Kenyataan Seville mengenai Keganasan 1986
* Introduction and Updated Information on the Seville Statement on Violence
* The Meanings of Violence and the Violence of Meanings Intercultural discussions on violence
* Institute on Violence, Abuse and Trauma
* Violence Prevention Institute
* Text of Dom Helder Camara's classic 1971 "Spiral of Violence"
* Boys Equally At Risk For Partner Violence
* Violent Youth
**Tekanan osmotik** adalah tekanan minimum yang perlu dikenakan pada sesejenis larutan untuk mencegah aliran masuk air melepasi membran separa telap. Ia juga ditakrifkan sebagai ukuran kecenderungan suatu larutan menyerap air melalui osmosis. **Tekanan osmosis berkeupayaan** adalah tekanan osmosis maksimum yang boleh terbentuk dalam larutan jika ia dipisahkan daripada air suling oleh membran telap terpilih. Fenomena osmosis timbul dari kecenderungan sesuatu pelarut tulen untuk bergerak melalui membran separa telap dan ke dalam larutan yang mengandungi zat terlarut di mana membran tersebut tifdak boleh telap. Proses ini penting dalam biologi kerana membran sel bersifat separa telap.

Aplikasi
--------

Tekanan osmosis adalah faktor penting yang mempengaruhi sel. Pengosmokawalaturan adalah mekanisma homeostasis organisma untuk mencapai keseimbangan dalam tekanan osmosis.

* Keadaan hipertonik berlaku apabila adanya satu larutan yang menyebabkan sel menyusut.
* Keadaan hipotonik berlaku apabila adanya satu larutan yang menyebabkan sel mengembung.
* Keadaan isotonik berlaku apabila adanya satu larutan yang tidak menghasilkan apa-apa perubahan dalam isipadu sel.

Apabila suatu sel biologi berada di dalam persekitaran hipotonik, dalaman sel mengumpul air di mana air tersebut mengalir di seluruh membran sel ke dalam sel, menyebabkan ia berkembang. Dalam sel-sel tumbuhan, dinding sel menyekat pengembangan, menghasilkan tekanan di dinding sel dari dalam dipanggil tekanan turgor. Tekanan turgor ini membolehkan tumbuhan herba berdiri tegak. Ia juga merupakan faktor penentu bagaimana tumbuhan mengawal bukaan stomatanya. Dalam sel-sel haiwan yang berlebihan, tekanan osmotik boleh menyebabkan sitolisis.

Tekanan osmotik adalah asas proses penapisan ("osmosis sonsang"), yakni proses yang biasa digunakan dalam menapis air. Air yang ditapiskan diletakkan di dalam kebuk dan dikenakan tekanan yang lebih tinggi daripada tekanan osmosis air dan larutan terlarut di dalamnya. Kebuk dibuka sedikit kepada sejenis membran telap berbeza yang membolehkan molekul air melaluinya, tetapi tidak pula zarah bahan larutan. Tekanan osmosis air laut ialah sebanyak sekitar 27 atm. Osmosis terbalik menyahgaramkan air segar daripada air laut yang masin.

Rujukan
-------

1. ↑  Voet, Donald; Judith G.Voet; Charlotte W. Pratt (2001). *Fundamentals of Biochemistry* (ed. Rev.). New York: Wiley. m/s. 30. ISBN 978-0-471-41759-0.

Pautan luar
-----------

* What is Osmosis? Explanation and Understanding of a Physical Phenomenon
**Kegagalan kuasa elektrik India 2012** berlaku di utara India melibatkan 14 buah negeri iaitu pada 31 Julai 2012. Lebih 360 juta penduduk India terpaksa bergelap dan perkhidmatan tren kereta api elektrik tidak dapat berfungsi. Bekalan elektrik putus pada jam 1.02 pagi dan 60 peratus bekalan elektrik pulih menjelang lewat pagi dengan keseluruhan perkhidmatan kembali seperti biasa pada tengah hari .

Antara negeri yang terlibat ialah Jammu dan Kashmir, Himachal Pradesh, Punjab, Haryana, Delhi, Rajasthan, Uttar Pradesh, Bihar, Bengal Barat, Odisha, Jharkhand, Sikkim, Assam, Meghalaya, Tripura, Nagaland, Manipur, Mizoram dan Arunachal Pradesh.

Rangkaian kereta api elektrik terhenti buat sementara dan penumpang terpaksa turun di tengah landasan. Bagaimanapun Lapangan Terbang Antarabangsa Indira Ghandhi berjalan seperti biasa kerana mempunyai bekalan kuasa kedua.

Punca
-----

Menteri Tenaga, Sushilkumar Shinde tanpa mengulas lanjut menyalahkan satu insiden di Agra seagai punca gangguan bekalan elektrik. Cuaca panas yang melampau memaksa penduduk menggunakan elektrik secara berlebihan. Pengggunaan had elektrik melebihi paras normal.

Syarikat Power Grid Corporation of India Limited (PGCIL) menyalahkan kawasan Uttar Pradesh, Punjab dan Haryana yang menggunakan elektrik yang melampaui kapasiti.

Gangguan bekalan elektrik pernah berlaku di beberapa negara seperti di Brazil dan Amerika Syarikat beberapa tahun dahulu. Perdana Menteri India Manmohan Singh mengumumkan peruntukan US$400 juta untuk membaiki sistem bekalan elektrik.

Rujukan
-------

1. ↑  Lebih 300 juta bergelap di India

|  |  |
| --- | --- |
| Ikon tunas | Rencana berkaitan India ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Poppy Bunga** (lahir di Jakarta, 26 Oktober 1991; umur 31 tahun) adalah pelakon berkarayatan Indonesia

Keluarga
--------

Poppy ialah bongsu dari pasangan Usman Muksin merupakan berketurunan Madura dan Lampung Utara dan Susi Hendiyati merupakan berketurunan Minangkabau. Poppy memiliki keponakan dari Glenca Chysara yang juga berprofesi sebagai pelakon

Kerjaya
-------

  

ini mengawali karier di jagad dunia hiburan lewat ajang *Cover Girl Aneka 2004*. Setelah terpilih menjadi salah satu finalis, Poppy pun mendapat berbagai tawaran iklan dan sinetron. Debut sinetronnya adalah sinetron *Kafir*. Nama gadis yang memiliki tinggi 165 cm dan berat 48 kg ini melejit setelah membintangi sinetron *Putri* yang tayang di SCTV sebagai Lia.

Pada 2009, Poppy membintangi film pertamanya, *Bidadari Jakarta*. Di film ini, Poppy bahkan berani menunjukkan adegan ketika ia diperkosa.

Kehidupan pribadi
-----------------

Sempat menjalin kasih dengan aktor Dwi Andhika, namun jalinan kasih ini akhirnya pun gagal. Poppy yang juga memiliki tato di pinggul kirinya, kemudian menjalin kasih dengan cinta lamanya, presenter Mandala Shoji. Bahkan mereka sempat digosipkan telah tinggal serumah.

Namun hubungan ini pun akhirnya harus kandas. Hubungan ini berakhir pada pertengahan Januari 2009. Penyebab putusnya hubungan dua artis ini kabarnya karena Mandala dan Poppy sama-sama selingkuh satu sama lain.

Foto-foto mesra Poppy bersama Edwin Abeng sempat beredar pada awal Juni 2009. Namun, baik Poppy baik Edwin membantah jika mereka punya hubungan spesial, hubungan mereka hanya sahabat. Untuk membantah kabar ini, Poppy akhirnya memproklamirkan kekasih barunya, Meidian Muladi Fasha, pendatang baru di dunia hiburan.

Filmografi
----------

* *Bidadari Jakarta* (2010)
* *Pemburu Hantu The Movie* (2010)
* *Pasangan Romantis* (2010)

Sinetron
--------

* Inikah Rasanya
* Kehormatan
* Anak Pungut
* Kafir
* Pengen Jadi Bintang
* Cahaya Surga
* Inikah Cinta
* Putri (sinetron)
* Dongeng
* Legenda
* Kangen
* Cinta (sinetron)
* Cinderella (Apakah Cinta Hanyalah Mimpi?)
* Annisa
* Cucu Menantu
* Poppy
* Laila
* Timur Cinta
* Kesetiaan Cinta [*perlu rujukan*]
* Cinta Melody
* Cinta Kirana

Pranala luar
------------

* PoppyBunga.Com
* Profil di KapanLagi.com
**Kegagalan organ** adalah keadaan apabila organ tidak melaksanakan fungsi yang sepatutnya. **Kegagalan organ** adalah disfungsi organ sehingga tahap homeostasis normal tidak dapat dikekalkan tanpa campur tangan klinikal luaran.

Keadaan ini bukan suatu diagnosis namun boleh diklasifikasikan mengikut punca, tetapi apabila puncanya tidak diketahui, ia juga boleh diklasifikasikan mengikut sama ada permulaannya kronik atau akut.

Kegagalan organ berbilang boleh dikaitkan dengan sepsis dan selalunya membawa maut. Negara-negara seperti Sepanyol, telah menunjukkan peningkatan dalam risiko kematian, disebabkan oleh populasi warga emas yang tinggi di sana.

Walau bagaimanapun, terdapat alat yang digunakan oleh doktor semasa mendiagnosis kegagalan pelbagai organ dan apabila meramalkan hasilnya. Skor Penilaian Kegagalan Organ Berjujukan (SOFA) menggunakan nilai makmal awal dalam kemasukan ke hospital pesakit (dalam masa 24 jam) untuk meramalkan hasil yang membawa maut bagi pesakit.

Rujukan
-------

1. ↑  "Epidemiology and recent trends of severe sepsis in Spain: a nationwide population-based analysis (2006-2011)". *BMC Infect Dis*. **14** (1): 717. 2014. doi:10.1186/s12879-014-0717-7. PMC 4327809. PMID 25528662.
2. ↑  "Serial evaluation of the SOFA score to predict outcome in critically ill patients". *JAMA*. **286** (14): 1754–8. 2001. doi:10.1001/jama.286.14.1754. PMID 11594901.

Pautan luar
-----------

* Skor Penilaian Kegagalan Organ Berurutan (SOFA).

Templat:Kegagalan organ


|  |  |
| --- | --- |
| Ikon tunas | Rencana berkenaan perubatan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Kesusasteraan Bugis** mempunyai dua kategori utama, yakni *sureq* (ᨔᨘᨑᨛ, /surəʔ/) dan *lontaraq* (ᨒᨚᨈᨑ). Sureq biasanya merujuk kepada tulisan-tulisan yang mengandungi isi-isi yang menarik, seperti cerita, mitos dan sebagainya. I La Galigo jatuh dalam kategori sureq. Lontaraq pula lebih kepada isi-isi yang berbentuk sejarah, hukum, adat-istiadat dan lain-lain. Lontaraq ini menjadi panduan orang-orang Bugis dalam perundangan, adat resam dan juga cara hidup.

Terdapat juga penulisan yang dipanggil *élong* (ᨙᨕᨒᨚ, bermaksud 'lagu' secara harafiah) dan *toloq* (ᨈᨚᨒᨚ, 'sajak'). Élong dibahagikan kepada beberapa jenis. Terdapat sejenis élong yang dikatakan menarik, iaitu *élong maliung bettuanna* (ᨕᨛᨒᨚ ᨆᨒᨗᨕᨘ ᨅᨛᨈᨘᨕᨊ, "lagu yang dalam maknanya") yang menggunakan permainan bahasa yang digelar *Basa To Bakkéq* (ᨅᨔ ᨈᨚᨅᨙᨀ, "Bahasa Orang Bakkéq").

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Kongres Kaum Ceylon Malaysia** (MCC) merupakan pertubuhan yang memperjuangkan nasib etnik Ceylon di Malaysia. Kaum Ceylon menyamai kaum India dari segi warna kulit dan rupa paras. Kaum Ceylon berasal dari Sri Lanka dan dibawa oleh majikan dari British ke Malaysia untuk bekerja di ladang-ladang teh di Cameron Highland dan penoreh getah di ladang-ladang sebelum Perang Dunia Kedua. Mereka berbeza dengan keturunan Singhala yang menjadi kaum majoriti di Sri Lanka. Etnik Ceylon lebih mirip atau menyamai kaum Tamil di utara Sri Lanka. Di Malaysia, etnik Tamil dipanggil sebagai kaum India sahaja.

Presiden MCC ialah Datuk Dr NKS Tharmaseelan.

Penderitaan kaum Tamil di Sri Langka
------------------------------------

MCC memandang berat penderitaan kaum Tamil di utara Sri Langka. Mereka menjadi mangsa sengketa kaum antara Singhala dan Tamil Eelam. MCC menggesa kerajaan Malaysia menghulurkan bantuan kewangan ke wilayah tersebut.

Rujukan
-------

1. ↑  Mangsa Perang Sri Lanka Rayu Bantuan, Bernama
**Kongsi Raya**, juga dikenali sebagai **Gongxi Raya**, ialah kata lakur Malaysia, menunjukkan Tahun Baru Cina dan Hari Raya Aidilfitri. Memandangkan tempoh perayaan ini berubah-ubah kerana pergantungan mereka pada kalendar lunar (Kalendar Cina ialah kalendar lunisolar manakala kalendar Islam lunar sepenuhnya), ia kadangkala berlaku berdekatan antara satu sama lain - tepatnya setiap 33 tahun.

Kejadian
--------

Fenomena ini diperhatikan berlaku setiap 33 tahun. Kejadian terakhir ialah antara 1996 dan 1998; yang seterusnya ialah antara 2029 dan 2031.

Etimologi
---------

Demi keselesaan, media Malaysia menggabungkan "kongsi" (daripada ucapan Tahun Baru Cina tradisional, *gong xi fa cai*) dan "raya", yang sering digunakan untuk menandakan hari raya umat Islam ("Hari Raya Aidilfitri"). *Kongsi* juga merupakan perkataan Melayu untuk *berkongsi* - melambangkan *perayaan bersama*. Memandangkan perayaan Deepavali Hindu juga kadangkala berlaku sekitar Aidilfitri, kata lakur DeepaRaya juga telah digunakan secara umum.

Sambutan Kongsi Raya peringkat kebangsaan Malaysia kini diadakan di Danga Bay Johor di mana ia menarik sehingga 300,000 orang. Kata lakur yang berkaitan dengan Kongsi Raya ialah *kongsi puasa*, merujuk kepada sebilangan orang bukan Islam yang juga berpuasa mengikut cara tradisional Muslim semasa Ramadhan.

Kontroversi
-----------

Seperti DeepaRaya, Kongsi Raya telah dikritik oleh beberapa orang Islam konservatif kerana didakwa meletakkan perayaan orang Islam setanding dengan perayaan bukan Islam. Ini termasuk PAS, parti politik pembangkang utama, yang melahirkan kebimbangan bahawa amalan menyambut Kongsi Raya boleh menjejaskan aqidah (iman) umat Islam secara negatif. Islam ialah agama rasmi Malaysia.

Lihat juga
----------

* DeepaRaya

Rujukan
-------

1. ↑  "Participants at Gongxi Raya Celebration at Government Press …". *www.nas.gov.sg*. Dicapai pada 2018-11-07.
2. ↑  "2029年至2031年 連續三年Kongsi Raya". *China Press*. Dicapai pada 21 January 2020.
3. ↑  "HISTORY - Posts". *History Channel Asia*. Dicapai pada 21 January 2020.
4. ↑  "*Johor's Danga Bay to be venue for `Kongsi Raya' celebrations*", New Straits Times, December 12, 2003.
5. ↑  Razak, Dzulkifli (Oct. 22, 2006). "Troublesome kiasu affair", p. 35. *New Sunday Times*.
6. ↑  "PAS also doesn’t favour Kongsi Raya" Diarkibkan 2006-07-01 di Wayback Machine. (June 16, 2006). *Malaysia Today*.
|  |
| --- |
| **Raja Permaisuri Agong** |
|  |
| Tengku Hajah Afzan binti Tengku Muhammad |
| **Raja Permaisuri Agong ke-** | 7 |
| **Yang di-Pertuan Agong** | Sultan Haji Ahmad Shah Al-Musta’in Billah ibni Almarhum Sultan Abu Bakar Ri’ayatuddin Al-Mu’azzam Shah |
| **Negeri** | Pahang |
| **Kelahiran** | (1932-12-04)4 Disember 1932  Kuala Terengganu, Terengganu, Negeri-negeri Melayu Tidak Bersekutu, Malaya British |
| **Kemangkatan** | 29 Jun 1988(1988-06-29) (umur 55)  Istana Pahang, Kuala Lumpur |
| **Mula jawatan** | 26 April 1979 |
| **Tamat jawatan** | 25 April 1984 |
| **Penyandang terdahulu** | Tengku Zainab binti Tengku Muhammad Petra |
| **Penyandang kemudian** | Sultanah Zanariah binti Tengku Ahmad Panglima Raja |

**Tengku Ampuan Hajah Afzan Rahimahallah binti Tengku Muhammad** diputerikan pada 4 Disember 1932 di Kuala Terengganu. Baginda ialah anakanda keempat Tengku Muhammad ibni al-Marhum Sultan Ahmad al-Mu’azzam Shah dan Tengku Hajah Mandat binti Tengku Mustafa dan cucunda al-Marhum Sultan Ahmad al-Mu’azzam Shah, Sultan Pahang. 

Baginda menerima pendidikan awal di Sekolah Perempuan Melayu Pekan dan menerima kelas bimbingan khas dalam bahasa Inggeris.

Pada 22 April 1954, ketika berusia 22 tahun, baginda diijabkabulkan dengan Tengku Ahmad Shah ibni Sultan Abu Bakar, Tengku Mahkota Pahang dan menjadi Tengku Ampuan Pahang. Baginda dikurniakan tujuh anakanda, dua putera dan lima puteri iaitu YAM Tengku Mariam Tengku Puteri Lela Wangsa, YAM Tengku Muhaini, YAM Tengku Aishah, KDYTM Tengku Abdullah Kini Sultan Pahang dan Yang Di-Pertuan Agong, YAM Tengku Abdul Rahman Tengku Muda Pahang, YAM Tengku Hajah Nong Fatimah dan YAM Tengku Hajah Shahariah.

Baginda mangkat di Istana Pahang Kuala Lumpur pada hari Rabu pukul 8:42 pagi diusia 55 tahun akibat kanser.

Baginda mangkat seminggu selepas kemangkatan bonda mentua baginda iaitu Almarhumah Tengku Ampuan Besar Raja Fatimah binti Almarhum Sultan Iskandar Shah Kaddasullah dan seminggu selepas itu, bonda kandung baginda pula mangkat Tengku Hajah Aishah Mandak binti Tengku Mustafa.

Jenazah baginda telah dimakamkan di makam diraja Pekan.
Taman Seri Arowana merupakan sesuatu taman perumahan yang terletak di Seberang jaya. 

Taman ini mempunyai prasarana yang lengkap, contohnya taman permainan kanak-kanak, restoran# Street Cafe, rumah rukun tetangga yang mempunyai kemudahan#Karaoke dan lain-lain.

Setiap tahun, rukun tetangga juga akan menganjurkan sesuatu jamuan makan yang bertujuan untuk mempereratkan tali silaturahim antara penduduk di taman ini. 

Na Tok Kon juga disediakan bagi orang beragama Buddha.

Terdapat aktiviti kemasyakrakatan dilakukan juga. Aktiviti yang dilakukan merangkumi taichi yang dilatih pada pukul 6.00 pagi.

Penduduk di taman ini menjawat jawatan dalam pentadbiran kerajaan , sekor perindustrian dan juga perkhidmatan. Hal ini demikian kerana terdapat banyak pejabat pentadbiran kerajaan di sekeliling taman perumahan ini. Misalnya, Kompleks JPJ.Kilang banyak dibinakan di sekelilingnya akibat sebenarnya ia merupakan bandar satelit. 

Sebahagian daripada mereka juga bekerja di seberang pulau kerana jambatan ke pulau terletak berhampiran dengan taman tersebut.
|  |
| --- |
| **Raja Permaisuri Agong** |
|  |
| Tengku Intan Zaharah binti Almarhum Tengku Hitam Omar |
| **Raja Permaisuri Agong ke-** | 4 |
| **Yang di-Pertuan Agong** | Sultan Ismail Nasiruddin Shah ibni Almarhum Sultan Zainal Abidin |
| **Negeri** | Terengganu |
| **Kelahiran** | (1928-04-13)13 April 1928  Singapura |
| **Kemangkatan** | 24 Januari 2015(2015-01-24) (umur 86)  Hospital Pantai, Kuala Lumpur |
| **Mula jawatan** | 21 September 1965 |
| **Tamat jawatan** | 20 September 1970 |
| **Penyandang terdahulu** | Tengku Budriah binti Almarhum Tengku Ismail |
| **Penyandang kemudian** | Sultanah Bahiyah |

Seri Paduka Baginda **Tuanku Intan Zaharah binti Almarhum Tengku Hitam Omar** (13 April 1928 – 24 Januari 2015), Raja Permaisuri Agong ke-4 diputerikan pada 13 April 1928 di Singapura. Bonda Baginda ialah YM Raja Zainab binti Raja Alang. Baginda menerima pendidikan di Sekolah Melayu Telok Kurau dan Convent Katong, Singapura.

Baginda berkahwin dengan Seri Paduka Baginda Tuanku Ismail Nasiruddin Shah pada 3 April 1944 di Kuala Terengganu dan dilantik sebagai Tengku Ampuan Besar Terengganu pada 6 Jun 1949.

Seri Paduka Baginda dianugerahkan Grand Order of the Mugunghwa oleh Presiden Republik Korea pada 7 Februari 1966. Baginda juga dianugerahkan Darjah Utama Seri Mahkota Negara pada 6 April 1966.

Kegemaran Tuanku Intan Zaharah termasuklah bermain badminton dan memancing. Seri Paduka Baginda ialah Penaung Pertubuhan Pandu Puteri, Terengganu dan kini menjadi Tengku Ampuan Tua Terengganu.

Kemangkatan
-----------

Tengku Intan mangkat pada 24 Januari 2015 di sebuah pusat perubatan di Hospital Pantai, Kuala Lumpur pukul 3:30 petang disebabkan oleh pneumonia ketika berumur 86 tahun. Baginda disemadikan di sebelah makam suaminya, Sultan Ismail Nasiruddin Shah di Makam Diraja berdekatan Masjid Abidin, Kuala Terengganu. Berikutan kemangkatan itu, Terengganu akan berkabung selama 40 hari dan bendera negeri akan dikibarkan separuh tiang bermula 24 Januari sehingga 4 Mac.

Lihat juga
----------

* Tengku Ampuan Tua Terengganu
* Raja Permaisuri Agong

Rujukan
-------

1. ↑  "Tengku Ampuan Tua Terengganu Tengku Intan Zaharah Mangkat". Bernama. 24 Januari 2014. Dicapai pada 25 Januari 2014.

| Gelaran pemerintah |
| --- |
|
| Didahului oleh**Tengku Budriah (Raja Perempuan Perlis)** | **Raja Permaisuri Agong** | Diikuti oleh:**Sultanah Bahiyah(Sultanah Kedah)** |

| Persondata |
| --- |
| Nama | Zaharah, Tengku Intan |
| Nama alternatif |  |
| Pemerihalan ringkas | Kerabat diraja Malaysia |
| Tarikh kelahiran | 13 April 1928 |
| Tempat kelahiran | Singapura |
| Tarikh kematian | 24 Januari 2015 |
| Tempat kematian | Kuala Lumpur |
**Taman Semenyih Indah** terletak di mukim Semenyih, Selangor Darul Ehsan. Taman ini dibawah pentadbiran Majlis Perbandaran Kajang. Taman ini dimajukan oleh anak syarikat Tabung Haji Malaysia itu TH Properties Sdn Bhd sekitat tahun 1999.

Jarak dari pekan Semenyih ke Taman Semenyih Indah 3 kilometer sahaja mengikut Jalan Bangi Lama. Taman-taman yang berhampiran ialah Taman Desa Kenanga, Taman Seri Semenyih , Taman Bangi Jaya dan Taman Dusun Jaya. 

Dahulu kawasan ini ladang getah dan kemudian ladang kelapa sawit. Tanah yang tinggi dan beralun-alun telah diratakan oleh kontraktor perumahan. 

Penduduk taman ramai orang Melayu. Ada rumah teres dan ruamh pangsa. Jadi taraf hidup penduduknya berperingkat-peringkat. Orang Melayu ramai bekerja di sektor kerajaan seperti guru dan pegawai kerajaan. Selain itu mereka bekerja di kilang-kilang di Kawasan Perindustrian Bandar Baru Bangi , Kajang, Semenyih dan di Beranang.

Di taman ini terdapat sebuah surau yang dibina atas inisiatif Tabung Haji dan kutipan derma dari penduduk taman ini. Di hahagian depan , terdapat pula deretan kedai seperti kedai runcit, dobi, restoran , perabot dan lain-lain.
Peta Teluk Aden pada tahun 1860
**Teluk Aden** (Jawi: ‏تلوق عدن‎code: ms is deprecated ‎; Arab: خليج عدن, rumi: *Khalīj `Adn*code: ar is deprecated , Somali: *Gacanka Cadmeed*code: so is deprecated  𐒌𐒖𐒋𐒖𐒒𐒏𐒖 𐒋𐒖𐒆𐒑𐒜𐒆 atau *Khaliig Caden*code: so is deprecated  𐒅𐒖𐒐𐒕𐒌 𐒋𐒖𐒆𐒗𐒒) terletak di Lautan Hindi antara Yaman di Semenanjung Arab bahagian selatan dan Somalia di kawasan Tanduk benua Afrika. Di barat laut dia berhubungan dengan Laut Merah melalui Selat Bab-el-Mandeb.

Teluk Aden merupakan lalu lintas air yang penting bagi penggerudian minyak Teluk Parsi serta sebahagian daripada laluan menuju Terusan Suez - sebanyak 21,000 buah kapal dagang melaluinya setahun - membuatnya sangat penting bagi ekonomi dunia. Teluk ini juga mempunyai banyak variasi ikan, batu karang dan haiwan lain kerana sedikit pencemaran. Pelabuhan utama di sekitar sini adalah kota Aden di Yaman (yang memberi nama kepada teluk ini) dan Berbera di Somalia.

Keselamatan di sini sangat berbahaya kerana Yaman dan Somalia keduanya sangat tidak stabil. Teluk Aden merupakan tempat utama kegiatan pelanunan, membuatnya sangat berbahaya untuk pelayaran di sini. Selain itu, Teluk Aden juga terdedah kepada pengganas kerana pengeboman USS Cole dan tangki minyak Perancis juga terdedah kepada serangan oleh pengganas di sini.

Geografi
--------

Pertubuhan Hidrografi Antarabangsa mentakrifkan batasan teluk ini seperti berikut:

*Di barat* – batas sempadan Laut Merah [Garisan menghubungkan Hisn Murad (12°40′N 43°30′E﻿ / ﻿12.667°N 43.500°E﻿ / 12.667; 43.500) dan Ras Siyyan (12°29′N 43°20′E﻿ / ﻿12.483°N 43.333°E﻿ / 12.483; 43.333)].
*Di barat* – batas timur Teluk Tadjoura (Garisan menghubungkan Obock dan Lawyacado).
*Di timur* – Laut Arab.

Rujukan
-------

1. ↑  Lytle, Ephraim. "Early Greek and Latin Sources on the Indian Ocean and Eastern Africa." Early Exchange between Africa and the Wider Indian Ocean World. Palgrave Macmillan, Cham, 2016. 113-134.
2. ↑  "Pirates fire on US cruise ship in hijack attempt: Yahoo! News". Yahoo!. Diarkibkan daripada yang asal pada December 4, 2008. Dicapai pada 2008-12-04.
3. ↑  "Earth from Space: The Gulf of Aden – the gateway to Persian oil". European Space Agency. 2005-03-01. Dicapai pada 2008-04-04.
4. ↑  "Red Sea and the Gulf of Aden" (PDF). International Tanker Owners Pollution Federation (ITOPF). 2003. Diarkibkan daripada yang asal (PDF) pada 2010-12-16. Dicapai pada 2008-04-04.
5. ↑  "Limits of Oceans and Seas, 3rd edition" (PDF). International Hydrographic Organization. 1953. Diarkibkan daripada yang asal (PDF) pada 8 Oktober 2011. Dicapai pada 28 Disember 2020.
South Asia (orthographic projection)Negara di bawah Kawasan Perdagangan Bebas Asia Selatan
**Kawasan Perdagangan Bebas Asia Selatan** (**SAFTA**) ialah persetujuan yang dicapai pada 6 Januari 2004, pada sidang kemuncak SAARC ke-12 di Islamabad, Pakistan. Ia mewujudkan kawasan perdagangan bebas dengan 1.6 bilion orang di Afghanistan, Bangladesh, Bhutan, India, Maldives, Nepal, Pakistan dan Sri Lanka untuk mengurangkan duti kastam semua barang dagangan kepada sifar menjelang tahun 2016. Perjanjian SAFTA berkuat kuasa pada 1 Januari 2006, dan beroperasi berikutan pengesahan perjanjian oleh lapan kerajaan. SAFTA memerlukan negara-negara membangun di Asia Selatan (India, Pakistan dan Sri Lanka) untuk menurunkan tugas mereka kepada 20 peratus dalam fasa pertama tempoh dua tahun yang berakhir pada 2007. Dalam fasa lima tahun terakhir yang berakhir pada 2012, duti 20 peratus dikurangkan kepada sifar dalam siri pemotongan tahunan. Negara paling kurang maju di Asia Selatan (Nepal, Bhutan, Bangladesh, Afghanistan dan Maldives) mempunyai tambahan tiga tahun untuk mengurangkan tarif kepada sifar. India dan Pakistan mengesahkan perjanjian itu pada 2009, manakala Afghanistan sebagai negara anggota ke-8 SAARC telah mengesahkan protokol SAFTA pada 4 Mei 2011.

Rujukan
-------

1. ↑  Center, Asia Regional Integration. "South Asian Free Trade Area Free Trade Agreement". *aric.adb.org*. Dicapai pada 2018-03-02.
2. ↑  SAARC (2 November 2011). "SAFTA protocol". *SAARC*. Dicapai pada 2 November 2011.

Pautan luar
-----------

* SAARC South Asian Free Trade Area (SAFTA)
* SAFTA Text
* World Bank, Data and Analysis on Trade and Regional Integration in South Asia
* Towards Unity: SAFTA Treaty
* SAARC proposes South Asian Economic Union, condemns terrorism
* South Asian Economic Union – a growing reality that can change the world
* Traders use SAFTA to reroute palm oil through Bangladesh, Nepal: SEA
|  |
| --- |
| **Buku / Novel** |
|  |
| Kaunseling Kanak-Kanak |
| **Siri** |  |
| **Pengarang Asal** | Baharuddin Ismail, Madihah Mohamad Shukri |
| **Penterjemah** |  |
| **ISBN** | 978-983-2888-51-2 |
| **Kod Buku** |  |
| **Saiz** |  |
| **Genre** | Tidak diketahui |
| **Terbitan** | Universiti Malaysia Terengganu |
| **Negara** | Malaysia |
| **Bahasa** | Melayu |
| **Tahun Keluaran** | 2007 |
| **Bilangan Muka Surat** |  |
| **Harga** | RM28.00 |

Buku **Kaunseling Kanak-Kanak** merupakan buku yang diterbitkan oleh Universiti Malaysia Terengganu, dengan nombor ISBN 978-983-2888-51-2. Ia berharga RM28.00.

Buku Kaunseling Kanak-Kanak ini dikarang oleh *Baharuddin Ismail, Madihah Mohamad Shukri* dan diterbitkan pada tahun 2007.

Ringkasan
---------

Kaunseling di peringkat kanak-kanak adalah penting bagi melihat permasalahan kanak-kanak yang memerlukan sokongan dan bantuan. Fokus buku ini ialah untuk membicarakan tentang pelbagai aspek penting yang berkaitan dengan kaunseling kanak-kanak.

Pautan luar
-----------

* Kaunseling Kanak-Kanak
**Tangaroa** ialah dewa segala jasad air termasuk laut, tasik dan sungai serta haiwan yang mendiami jasad-jasad ini dalam kepercayaan seberapa masyarakat Polinesia.

Penceritaan
-----------

### Dalam kalangan orang Māori

Tangaroa (atau **Takaroa** di Pulau Selatan) dalam kalangan orang Māori merupakan salah seorang dewa peranakan pasangan dewa langit Ranginui dan dewi bumi Papatūānuku. Dia turut serta dalam memisahkan kedua-dua pasangan ini untuk menyelamatkan diri dan adik-beradik lain (Rongo, Tū, Haumia dan Tāne); namun dia diserang Tāwhirimātea, dewa ribut yang mengamuk lalu memaksanya berlindung di air.

Dia ada seorang anak iaitu Punga, leluhur segala ikan yu; Punga pula bapa kepada Ikatere leluhur segala ikan dan Tū-te-wehiwehi leluhur segala cicak. Amukan Tāwhirimātea memisahkan ikan-ikan yang berlindung di laut dan cicak biawak di hutan. Hal ini menyebabkan Tangaroa berdendam dengan Tāne::1–5 hasil bumi Tāne seperti kayu dimanfaatkan manusia untuk membuat rumah dan perahu, namun Tangaroa dipercayai akan membalas dengan membalikkan perahu ataupun mendatangkan bencana banjir besar.:5–6 Maka, orang Māori percaya mereka harus mempersembahkan barangan tertentu untuk menenangkan Tangaroa sebelum melakukan sebarang kegiatan meneroka.

### Dalam kalangan orang Hawaii

Orang Hawaii mengenali Tangaroa dengan sebutan turunan **Kanaloa**; kefahaman mengenai dewa ini dari segi kepercayaan ada beza di mana dia dianggap sama ada setaraf mahupun lebih rendah dari Kane. Dewa ini dikaitkan dengan pulau Kahoʻolawe yang dianggap salah satu jelmaannya.

Nota
----

1. ↑  In the traditions of the Taranaki region, it is Tangaroa who forcibly separates Rangi and Papa from each other. In the traditions of most other regions of New Zealand, Rangi and Papa were separated by Tāne, *atua*code: mi is deprecated  of the forest.

Rujukan
-------

1. ↑  Smith, A. (1993). *Songs and Stories of Taranaki from the Writings of Te Kahui Kararehe*. Christchurch: MacMillan Brown Centre for Pacific Studies. m/s. 1–2.
2. 1 2  Grey, George (1971) [1854]. *Nga Mahi a Nga Tupuna* (ed. ke-4). Wellington: Reed.
3. ↑  Orbell, Margaret (1998). *Concise Encyclopedia of Maori Myth and Legend*. Christchurch: Canterbury University Press. m/s. 146–147. ISBN 0-908812-56-6.
4. ↑  Beckwith, Martha W. (June 1, 1982). *Hawaiian Mythology* (ed. 3rd). Honolulu, Hawaii, United States of America: University of Hawaii Press. ISBN 9780824805142.
5. ↑  Au, Jane (December 2018). *He Hulikoʻa Kanaloa - Seeking The Depths of Kanaloa* (PDF) (Tesis).  University of Hawaiʻi at Mānoa. m/s. 74–75.
6. ↑  "Kahoʻolawe: Rebirth of a sacred island". *Kumukahi*. Kamehameha Publishing. Dicapai pada 6 Mei 2021.
**Prashanthini** ialah seorang penyanyi rakaman India, nyanyian beliau kebanyakannya dalam bahasa Tamil. Beliau merupakan anak perempuan Malaysia Vasudevan dan adik kepada Yugendran .

Kerjaya
-------

Prashanthini memulakan kerjaya sebagai penyanyi filem dengan Harris Jayaraj untuk filem *12B*. Bagaimanapun, beliau mengambil rehat panjang selepas lagu ini dan muncul semula dalam filem *Veyyil* ciptaan GV Prakash Kumar. Beliau menjadi terkenal selepas menyanyikan lagu "Mundhinam Parthene" untuk filem *Varanam Aayiram*, yang digubah oleh Harris Jayaraj. 

Pada masa ini beliau menyanyi untuk ramai pengubah untuk membina reputasi sebagai penyanyi filem tanpa berada di balik bayang-bayang bapanya. Dendangan Ayyayo. .. ( *Aadukalam* ), Lolita.. . ( *Engeyum Kaadhal* ), Enge En Idhayam.. . ( *Kandaen* ) dan Ennamo Yedho.. . ( *Ko* ), telah ditampilkan antara 20 lagu popular teratas di radio FM. Keempat-empat lagu ini merupakan melodi yang telah berjaya menarik imaginasi remaja. Dalam dunia muzik filem, ramai yang cuba menjejaki penyanyi bersuara merdu dan manis tetapi sukar ditemui.

Kehidupan peribadi
------------------

Prashanthini dilahirkan pada 28 September 1983. Beliau telah berjaya menamatkan pengajian Sarjana Muda aplikasi komputer. Beliau berkahwin dengan Premnath pada 2008 dan dikaruniakan seorang anak lelaki bernama Rithvik. Secara kebetulan, filem *12B* yang memuatkan nyanyian sulungnya beliau telah dikeluarkan pada hari lahirnya.

Filemografi
-----------

* *Semua filem adalah dalam bahasa Tamil, melainkan dinyatakan sebaliknya.*

| tahun | Lagu | Filem | Pengarah Muzik |
| --- | --- | --- | --- |
| 2001 | "Cinta Pannu" | *12B* | Harris Jayaraj |
| 2003 | "Kozhi Kokkara" | *Pemenang* | Yuvan Shankar Raja |
| 2006 | "Iraivanai" | *Veyyil* | GV Prakash Kumar |
| 2008 | "Mundhinam Parthene" | *Varanam Aayiram* | Harris Jayaraj |
| 2009 | "Vizhimudi Yosithaal" | *Ayan* |
| 2011 | "Ayyayo" | *Aadukalam* | GV Prakash Kumar |
| "Lolita" | *Engeyum Kaadhal* | Harris Jayaraj |
| "Enamo Aedho "| *Ko* |
| "Chinnanchiru Idhayathil" | *Narthagi* | GV Prakash Kumar |
| "Enge En Idhayam" | *Kandaen* | Vijay Ebenezer |
| 2012 | "Unnaipatri Unnidame" | *Kalakalapu* |
| 2013 | "Pothi Vecha" | *Annakodi* | GV Prakash Kumar |
| 2013 | "Kaadhal Vandhaacho" | *Pannaiyarum Padminiyum* | Justin Prabhakaran |
| 2015 | "Ennavo Panuthey" | *Maha Maha* | Pavalar Shiva |
| "Agaramodu lagram" |
|

Rujukan
-------

1. ↑  "Events - A Peppy Chat With Prashanthini". IndiaGlitz. 2009-02-17. Dicapai pada 2012-03-05.
**Teater muzik**[**al**] adalah sebuah bentuk pementasan teater yang menggabungkan lagu-lagu, dialog, aksi lagak dan tarian. Cerita dan emosi yang dibawakan dalam penceritaan pementasan begini sama ada ia gelak tawa, rasa kesedihan, cinta mahupun kemarahan disampaikan melalui kata, musik, pergerakan dan teknikal aspek hiburan secara bersepadu dan menyeluruh. Ia dibezakan dengan bentuk pementasan lain yang cenderung bertindih seperti opera dan tarian melalui kepentingan yang setara diberikan kepada muzik sepertimana dialog, pergerakan serta unsur yang lain.

Pementasan ini umumnya banyak dilakukan di tempat-tempat besar seperti teater Broadway di Bandar Raya New York atau teater West End, di London. Namun ia mungkin juga akan diadakan di tempat yang lebih kecil (misalnya dalam peringkat Off-Broadway, Off-Off-Broadway mahupun komuniti) atau dalam suatu program jelajah, malah juga secara peringkat amatur seperti di gereja dan sekolah.

Gambaran umum
-------------

Sesebuah pementasan muzikal itu mempunyai beberapa komponen utama iaitu muzik, lirik atau senikata lagu yang didendangkan dalam pementasan, dan buku (*book*).

"Buku" difahamkan sebagai sefungsi dengan skrip yang menjelaskan cerita, pembangunan watak dan struktur penceritaan yang turut termasuk dialog dan arahan pentas. Ia juga boleh merujuk kepada dialog dan lirik yang dipadukan bersama - ia kadangkalanya disebut sebagai *libreto* (daripada istilah bahasa Itali *libretto*, "buku kecil").

Muzik dan lirik dampingan bersama-sama membentuk "skor muzik", ia termasuk juga  musik insidental dan adegan yang "sering menggabungkan nyanyian lagu dengan dialog yang diucapkan." Muzik adalah tanggungjawab kreatif pasukan, termasuk seorang direktur, seorang pengarah muzik, biasanya seorang koreografer dan kadang-kadang seorang ketua orkestra.

### Jarak masa

Pementasan sebegini tiada jangka masa yang ditetapkan. Ia biasanya disampaikan dalam dua bahagian dengan suatu waktu rehat atau selingan (*intermission*) di antaranya. Bahagian pertama lebih panjang antara kedua-dua bahaagian ini di mana ia berperanan  memperkenalkan hampir semua watak dan sering diakhiri dengan suatu konflik atau komplikasi dalam jalan cerita pementasan. Bahagian kedua mungkin akan memperkenalkan beberapa lagu baru tetapi biasanya akan mengulangi muzik tema sambil menyelesaikan konflik atau komplikasi jalan cerita yang terbina.

Sejarah
-------

Nota dan rujukan
----------------

1. ↑  Shepherd, John; Horn, David (2012). *Continuum Encyclopedia of Popular Music of the World Volume 8: Genres: North America*. A&C Black. m/s. 104. ISBN 1441148744.

|  |  |
| --- | --- |
| Ikon tunas | Rencana berkaitan kesenian ini ialah rencana tunas. Anda boleh membantu Wikipedia dengan mengembangkannya. |

* l
* b
* s
| * l
* b
* s
Kempen perang Nabi Muhammad |
| --- |
| Badar – Bani Qainuqak – Uhud – Badar II – Banu Nadhir – Ahzab – Bani Quraizah – Hudaibiyah – Khaibar – Mu'tah – Makkah – Hunain – Autas – Ta'if – Tabuk |

**Perang Mu'tah** (Arab: **معركة مؤتة** , **غزوة مؤتة**code: ar is deprecated ) berlaku pada sekitar tahun 629M ketika di akhir kehidupan Nabi Muhammad S.A.W. Ketika ini baginda menghantar tentera seramai 3,000 orang untuk menghadapi tentera Rom Byzantine seramai 100,000 orang tentera.

Tujuan baginda menghantar tentera Islam kerana sebagai tindak balas atas pembunuhan seorang utusan baginda ke wilayah kerajaan Ghassan ketika baginda ingin menyebarkan Islam ke wilayah jajahan Rom.

Ketika ini, baginda melantik tiga orang panglima Islam dengan Zaid ibn Harithah dilantik sebagai ketua panglima, Ja'afar ibn Abi Thalib sebagai ketua panglima sekiranya Zaid terkorban dan Abdullah ibn Rawahah sebagai pengganti Ja'afar sekiranya Ja'afar terkorban.

Pertempuran berlaku di Karak di mana pada hari ini terletak di dalam negara Jordan. Di dalam peperangan ini, ketiga-tiga ketua panglima yang dilantik oleh Nabi terkorban. Apabila kesemua panglima terkorban, Thabit ibn Arqam mengendalikan tentera Islam buat seketika, namun beliau tidak berkehendak untuk memimpin tentera Islam ketika itu.

Setelah beberapa ketika, Thabit mencadangkan Khalid bin al-Walid dilantik sebagai ketua panglima tentera Islam. Perlantikan ini dipersetujui oleh kesemua tentera Islam. Selepas perlantikannya, Khalid bertindak dengan menyelamatkan tentera Islam daripada diasak hebat oleh tentera Rom.

Dengan strategi pertukaran yang dibuat dan susunan tentera secara memanjang ke belakang beserta taktik untuk melakukan keriuhan di barisan belakang, taktik ini berjaya mengelirukan barisan hadapan tentera Byzantine. Hasilnya. Khalid berjaya mengundurkan tentera Islam sedikit demi sedikit tanpa dikejar oleh tentera musuh.

Selepas ini, Khalid bertindak cemerlang dalam memimpin tentera Islam dalam usaha untuk menyebarkan Islam di Parsi dan di dalam siri Peperangan Islam-Rom Byzantine.
**Team Secret** ialah sebuah pasukan e-sukan yang dibentuk pada 2014, dan pasukan ini dikenal secara global melalui subpasukan *Dota 2*.

Pada2016, Team Secret merekrut pasukan wanita untuk *Counter-Strike: Global Offensive*. Pada April 2016 pula, Team Secret berkembang ke permainan video *Street Fighter* bersana Lee "Poongko" Chung-Gon as sebagai pemain pertama mereka, serta mendatangkan Otto "Silent Wolf" untuk bermain *Super Smash Bros. Melee*. Pada Julai 2018, Team Secret memasuki dunia kompetitif *Age of Empires 2* selepas mendapatkan anggota utama daripada pasukan TyRanT. Ogos 2018, Team Secret memasuki kejohanan *Tom Clancy's Rainbow Six Siege* para pemain Team IDK menandatangani kontrak.

Rujukan
-------

1. ↑  Mira, Luis. "Team Secret recruit WRTP". *HLTV*. Dicapai pada 17 March 2016.
2. ↑  Sadikoglu, Kemal. "Poongko joins Team Secret as their first Street Fighter player". *Twitter*. Dicapai pada 2016-04-11.
3. ↑  Sadikoglu, Kemal. "Silent Wolf joins Team Secret". *Twitter*. Dicapai pada 3 April 2016.
4. ↑  "Introducing Team Secret Age of Empires". 14 July 2018. Dicapai pada 18 June 2019.
5. ↑  "Introducing Team Secret Rainbow Six Siege". 1 August 2018. Dicapai pada 18 June 2019.

Pautan luar
-----------

* Tapak web rasmi
***Teater Tun Siti Hasmah*** ialah sebuah sandiwara Malaysia diarahkan oleh Erma Fatima dan dibintangi oleh Lisa Surihani, Eja, Nazim Othman dan Esma Daniel. Ia menggambarkan kehidupan Tun Dr. Siti Hasmah Mohamad Ali, isteri Perdana Menteri Malaysia Tun Dr Mahathir Mohamad, tumpuan sebahagian besarnya kepada peranannya sebagai seorang doktor dan pegawai perubatan pada masa mudanya sebelum menjadi wanita pertama di Malaysia. Sandiwara ini telah diadakan pada November 2012 di Istana Budaya, panggung teater terulung di Malaysia.

Penangguhan penerbitan
----------------------

Penerbitan yang pada asalnya dijadualkan bagi bulan Ogos 2012 tetapi telah berhadapan dengan satu siri cabaran, termasuk membatalkan pengarah asal dan beberapa pelakon utama kerana obligasi kontrak lain.

Sambutan
--------

Tun Siti Hasmah telah hadir pada malam pembukaan produksi dan memuji pengarah selepas itu atas "kerja yang dilakukan dengan baik".

Rujukan
-------

1. 1 2 3  Matthew, Andrea (30 October 2012). "Lisa Surihani is brand ambassador for FreshLook". *The Malay Mail*. Diarkibkan daripada yang asal pada 2013-02-21. Dicapai pada 2017-03-09.
2. ↑  
Chandran, Sheela (24 August 2012). "The Humanitarian". *The Star*.
3. ↑  
Murugappan, Revathi (8 September 2012). "Sofia and Lisa to play Dr Siti Hasmah". *The Star*.
4. ↑  
"Siti Hasmah gives musical thumbs up". *New Straits Times*. 10 November 2012.

Pautan luar
-----------

* Laman web rasmi
Bagi bandar bernama sama di Uttar Pradesh, India, lihat Suar, India.
Tiga batang suar yang dinyalakan
**Suar** adalah salah satu bentuk piroteknik yang menghasilkan cahaya sangat terang atau bersuhu tinggi tanpa menghasilkan letupan. Suar digunakan untuk memberi isyarat, penerangan dan alat pertahanan tentera. Ia dilepaskan baik dengan tangan dari suatu tiub ataupun menggunakan pistol khas.

Secara umumnya, suar menghasilkan cahaya yang dihasilkan dari pembakaran sebatian berasaskan logam (seperti strontium nitrat, kalium nitrat atau kalium perklorat) yang dicampur dengan bahan api seperti arang, sulfur, magnesium dan aluminium. Kadang-kadang logam lain turut disebatikan dengan logam asas lain untuk menghasilkan warna yang berbeza-beza. Suar jenis berasaskan kalsium digunakan untuk penerangan di air dalaman yang kelam.

Kegunaan
--------

### Tujuan umum

Suar berwarna merah digunakan sebagai isyarat kecemasan dalam pelayaran atau apa-apa kegiatan maritim lain.

Ia digunakan dalam pembakaran terkawal baik dalam kegiatan perhutanan mahupun pertanian dengan kemampuan membakar pada suhu setinggi 1,600 °C (2,900 °F).

### Dalam ketenteraan

Suar sering dipakai dalam alat pertahanan anti peluru berpandu yang terdapat pada pesawat tempur atau helikopter. Suar mengandung bahan kimia piroteknik cair atau padat yang mudah terbakar menghasilkan suhu yang lebih tinggi dibandingkan suhu mesin lalu mengelirukan sensor inframerah peluru berpandu musuh.

Rujukan
-------

1. ↑  "What is in road flares?". Dicapai pada 16 Januari 2009.
2. ↑  "The Merchant Shipping (Distress Signals and Prevention of Collisions) Regulations 1996" (PDF). UK Maritime and Coast Guard Agency. 1996. Dicapai pada 23 Julai 2013.
3. ↑  *The New Generation Fire Shelter* (PDF). National Wildfire Coordinating Group. Mac 2003. Dicapai pada 16 Januari 2009.

|  |  |
| --- | --- |
| Ikon tunas | Rencana berkaitan teknologi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
***Suamiku Paling Sweet*** ialah sebuah siri drama televisyen Malaysia 2017 arahan Zul Huzaimy Marzuki, dibintangi oleh Syafiq Kyle, Mawar Rashid, dan Nik Adam Mika. Siri ini memulakan tayangan perdana di Slot Akasia TV3 bermula 13 Februari 2017 menggantikan *Biar Aku Jadi Penunggu*.

Sinopsis
--------

Mengisahkan Qisya Iriz (Mawar Rashid), graduan universiti yang terpaksa menjadi pengasuh sementara Hafiey (Nik Adam Mika), iaitu cucu kepada kawan ibunya, Puan Fathma (Liza Abdullah). Pengasuh-pengasuh sebelum ini memang tidak dapat bertahan dengan sikap nakal Hafiey itu. Qisya menerima cadangan ibunya kerana ia hanya untuk sementara waktu. Apabila Qisya yang keras kepala bertemu dengan Hafiey, memang akan berlakunya kekecohan.

Kedua-dua ibu bapa Hafiey telah meninggal dunia dalam suatu kemalangan. Disebabkan itu, Hafiey menganggap bapa saudaranya Izz Haikal (Syafiq Kyle) sebagai ayah kandungnya sendiri. Izz sanggup melakukan apa sahaja demi kebahagiaan Hafiey. Selepas bertemu dengan pengasuh Hafiey, hati Izz dan Qisya sering berdebar. Namun mereka tidak ambil peduli tentang maksud sebenar di sebalik debaran hati tersebut sehinggalah terjadi sebuah peristiwa yang mengubah nasib hidup mereka berdua.

Qisya dipaksa untuk menjadi isteri kepada Izz Haikal pada usia yang muda. Pelbagai emosi mula mengaburi hati Qisya. Dia terkejut, marah, dan benci. Qisya langsung tidak dapat menerima kenyataan yang dia bakal berkahwin. Malahan dia juga tidak bersedia untuk menjalankan tanggungjawab sebagai seorang ibu kepada Hafiey. Dia juga tertanya-tanya adakah ini merupakan perangkap Izz Haikal untuk bersama dengannya.

Qisya mula memberontak sehingga dia sanggup meninggalkan Izz Haikal dan Hafiey walaupun sudah bernikah. Izz berasa sedih tetapi dia memahami perasaan isterinya. Malahan, dia kerap memujuk dan memberikan ruang kepada Qisya untuk mencari ketenangan diri.

Izz tidak pernah berhenti memujuk isterinya. Akhirnya, Qisya lembut hati dan kembali ke pangkuan Izz dan Hafiey. Qisya telah meletakkan syarat bahawa tiada sesiapa pun akan mengungkit peristiwa dan sebab mereka berdua terpaksa berkahwin. Namun, peristiwa hitam yang tidak mahu diingati Qisya itu diungkit. Kali ini, Qisya nekad meninggalkan suaminya dan Hafiey walaupun dia sedang hamil. Adakah sangkaan Qisya bahawa perkahwinan ini ialah perangkap Izz itu adalah benar?

Pelakon
-------

* Mawar Rashid sebagai Qisya Iriz
* Syafiq Kyle sebagai Izz Haikal
* Nik Adam Mika sebagai Hafiey
* Liza Abdullah sebagi Puan Fatimah
* Natasya Mahyan sebagai Maya
* Fazren Rafi sebagai Qairul
* Aedy Ashraf sebagai Hakimi
* Lia Natalia sebagai Deena
* Fazlina Ahmad Daud sebagai Puan Sanisah
* Abdul Manan Sulaiman sebagai Manaf
* Amirul Faqeem sebagai Ikram
* Khairul Bahri sebagai Khalid
* Chomel Fana sebagai Shuk
* Remy Maghrib sebagai Danny
* Elvina Mohamad sebagai Hanna
* Aida Othman sebagai Hanum
* Zulkifli Salleh sebagai Pak Tam

Rujukan
-------

1. ↑   Drama Suamiku Paling Sweet. MyInfoTaip. Dicapai 6 Ogos 2021
***Teater Negara di Belgrade*** (Bahasa Serbia: *Народно позориште у Београду* / *Narodno Pozorište u Beogradu*) diasaskan pada separuh akhir abad ke-19. Teater ini terletak di Republic Square, Belgrade, Serbia.

Sejarah
-------

Pada tahun 1868, Teater Negara Serbia dari daerah Novi Sad mengadakan persembahan di Belgrade. Teater itu juga membuat persembahan di ibu kota budaya Serbia di Austria-Hungary dan Prinsipaliti Serbia. Mihailo Obrenović III, Putera Serbia yang mendapat ilhamkan dari persembahan tersebut menjemput Jovan Đorđević (pengasas Teater Negara Serbia Novi Sad) untuk mengasaskan sebuah institusi yang mirip di Serbia. Jovan Đorđević merima jemputan tersebut dan datang ke Belgrade dengan separuh daripada kumpulan pelakonnya. Beliau merupakan pengasas Teater Negara di Belgrade, selepas tujuh tahun mengasaskan teater Novi Sad.

Teater Negara di Belgrade dulu
### Bangunan

Teater Negara di Belgrade dibina pada tahun 1869 mengikut rekaan Aleksandar Bugarski, arkitek yang paling produktif di Belgrade pada abad ke-19. Keputusan untuk membina sebuah bangunan yang istimewa itu diilhamkan oleh Knez Mihailo Obrenović. Ketika siap pembinaan, bangunan ini hanyalah seperti bangunan - bangunan teater yang biasa pada ketika itu. Konsep binaannya mempunyai konsep reka bentuk Teatro alla Scala terutamanya pada konsep Renaisans sebagai hiasan dalamanya.

Dari masa kesemasa, bangunan ini telah menjalani perlbagai pengubahsuaian yang mengubah rupa asal. Pengubahsuaian yang besar dibuat pada tahun 1986 dengan mengubah rupa teater tersebut seperti rupa asal pembinaannya pada tahun 1922. Satu bahagian baru juga dibina menghala ke jalan Braće Jugovićsatu.

Selain dari persembahan - persembah teater dan opera, ruang tamu bangunan ini juga digunakan untuk jamuan - jamuan rasmi termasuklah untuk derma amal dan konsert.

### 1999

Pada tahun 1999 ketika serangan udara NATO selama 78 hari, teater ini merupakan satu-satunya yang dibuka kepada orang awam. Setiap persembahan hanya berharga 1 dinar bagi setiap orang.

Pautan luar
-----------

* Laman Народно позориште у Београду Diarkibkan 2004-09-21 di Wayback Machine